Anne Brontëová

Anne Brontë(ová)  (pseudonym Acton Bell) (* 17. január 1820, Thornton, Spojené kráľovstvo – † 28. máj 1849, Scarborough) bola anglická spisovateľka, sestra spisovateliek Charlotty, Emily a básnika a maliara Patricka Branwella Brontë.

 Životopis 
Narodila sa v Thorntone v Yorkshire ako posledná zo šiestich detí Patricka Brontë a jeho manželky Marie Branwellovej Brontëovej. Jej matka zomrela na rakovinu o rok neskôr, v roku 1821, krátko po tom, čo sa rodina presťahovala do Haworthu, kde sa jej otec stal doživotným kaplánom. V roku 1825 dve z jej starších sestier – Maria a Elizabeth – zomreli na tuberkulózu, ktorou sa nakazili počas pobytu v škole pre dcéry duchovných Clergy Daughters' boarding school v Cowan Bridge v Lancashire. Vplyv ich smrti na Anne a jej súrodencov a na ich neskoršiu tvorbu sa v literatúre preberal pomerne intenzívne.

Anne navštevovala školu Miss Wooler's school na Roe Head v Huddersfielde a v rokoch 1839 – 1845 pracovala ako guvernantka a svoj voľný čas využívala na písanie, s ktorým začala už v detstve spolu so svojimi dvoma sestrami, Charlotte a Emily. Ich prvá publikácia, ktorou bol zväzok poézie, vyšla pod pseudonymami v roku 1846, rok po tom, ako začala písať svoj prvý román Agnes Grey (Anges Greyová), ktorý vydala spolu s troma zväzkami románu Wuthering Heights (Búrlivé výšiny) svojej sestry Emily len mesiac po tom, čo vyšiel román ich sestry Charlotte Jane Eyre (Jane Eyrová). Jej druhý a posledný román The Tenant of Wildfell Hall (v slovenčine vyšiel pod názvom Tajomná pani Grahamová a Nájomníčka vo Wildfell Hall) sa objavil v roku 1848, krátko pred smrťou jej brata Branwella a sestry Emily Brontëovej. Branwell zomrel v septembri a Emily v decembri roku 1848.

Zomrela v Scarborough, kam sa odišla liečiť z tuberkulózy. Tu je aj pochovaná na cintoríne pri kostole sv. Márie. V roku 2011 Brontë Society nainštalovala na jej hrobe novú pamätnú tabuľu.

 Dielo 
 1846 - Poems by Currer, Ellis and Acton Bell, zbierka básní sestier Brontëových
 1847 - Agnes Grey (Agnes Greyová. Prel. Beáta Mihalkovičová. Slovart, 2015) 
 1848 - The Tenant of Wildfell Hall - v slovenčine pod názvami Tajomná pani Grahamová (Prel. František Beluš. Smena, 1971) a Nájomníčka vo Wildfell Hall (Prel. Beáta Mihalkovičová. Slovart, 2017).

 Literatúra o autorke 

 Christine Alexanderová & Margaret Smithová: The Oxford Companion to the Brontës, Oxford University Press, 2006, ISBN 0-19-861432-2
 Juliet Barkerová: The Brontës, St. Martin's Pr., ISBN 0-312-14555-1
 Edward Chitham: A Life of Anne Brontë, Oxford: Blackwell Publishers, 1991, ISBN 0-631-18944-0
 Rebeca Fraserová: The Brontës: Charlotte Brontë and her family, Crown Publishers,1988, ISBN 0-517-56438-6
 Winifred Gérinová: Anne Brontë, Allen Lane, 1976, ISBN 0-713-90977-3
 Ellis Chadwicková: In the Footsteps of the Brontës
 Lucasta Millerová: The Brontë Myth
 Edward Chitham: A Brontë Family Chronology
 Miriam Allottová: The Brontës: The Critical Heritage, 1984
 Terry Eagleton: Myths of Power, 1975
 Elizabeth Langlandová: Anne Brontë: The Other One, 1989
 P. J. M. Scott: Anne Brontë: A New Critical Assessment, 1983
 T. J. Wise, J. A. Symington (eds.): The Brontës: Their Lives, Friendships and Correspondences, 1932

 Referencie 

 Iné projekty 

 Externé odkazy 

 Website of the Brontë Parsonage Museum in Haworth
 Anne Brontë – The Scarborough Connection
 Anne Bronte eText Archive
 Anne Brontë – Local to Scarborough
 Music On Christmas Morning – Audio Poem


Kategória:Anglickí básnici
Kategória:Anglickí spisovatelia
Kategória:Ženy v svetovej literatúre
Kategória:Ženy v poézii
Kategória:Súrodenci v literatúre
Kategória:Úmrtia na tuberkulózu
Kategória:Osobnosti z Yorkshire